projecte-aina/catalan_government_crawling huggingface dataset:
Entre l'11 i el 13 de maig se celebra a 27 regions europees la iniciativa europea " Let's Clean Up Europe! " en la que els ciutadans poden participar, de manera voluntària, en diferents accions de neteja dels espais naturals, com boscos, platges, rius o rieres.
La Comissió Europea fomenta les accions per sensibilitzar les persones sobre l'abast del problema dels abocaments incontrolats i promoure canvis en els hàbits i el comportament dels ciutadans.
A Catalunya, entitats públiques i privades ofereixen 260 activitats de neteja d'entorns naturals del nostre país on persones de totes les edats hi poden participar.
L'Agència de Residus de Catalunya (ARC) coordina aquestes accions, promogudes per administracions públiques, associacions del tercer sector ambiental, centres excursionistes, escoles i instituts, associacions, ONG i ciutadans.
Aquestes accions donen resposta a problemes ambientals originats per abocaments incontrolats en espais naturals, evitar possibles contaminacions i restaurar-ne l'hàbitat i el paisatge.
Més enllà d'aquest fet, també tenen un alt potencial de sensibilització per a la ciutadania, ja que són una bona oportunitat per visualitzar l'efecte dels comportaments incívics.
Com a particularitat, durant les accions de neteja, a Catalunya es farà pedagogia sobre la prevenció en la generació dels residus i la brossa recollida se separarà de forma selectiva.
Tot plegat per demostrar que aquests residus són, en realitat, recursos.
El paper, el vidre, els metalls i el plàstic, si es recullen separadament, poden reciclar-se.
A més, es redueixen els efectes sobre el medi ambient d'allò que s'aboca, es creen oportunitats econòmiques i llocs de treball, i es contribueix a impulsar Europa cap a una economia més circular.
La iniciativa " Let's Clean Up Europe! " està coordinada per la Setmana Europea de la Prevenció de Residus, a través del Projecte LIFE+ del qual l'ARC n'és sòcia.
L'objectiu és organitzar durant una setmana i arreu d'Europa accions per donar a conèixer estratègies de reducció de residus i la política de la Unió Europea i dels seus Estats membres en aquesta matèria; fomentar accions sostenibles per reduir els residus; fer públiques les tasques dutes a terme pels diversos actors mitjançant exemples concrets de reducció de residus; i fer canviar el comportament quotidià dels europeus en àmbits com el consum o la producció.
Enguany, la X edició de la Setmana se celebrarà del 17 al 25 de novembre.
El proper 22 de maig a Brussel·les, en el marc de la Green Week, se celebra la cerimònia de lliurament dels IX Premis Europeus de Prevenció de Residus que guardonen els sis millors projectes o activitats d'empreses, administracions, associacions, escoles o universitats, i ciutadans celebrats a la IX Setmana Europea de la Prevenció de Residus.
Enguany hi concorren tres finalistes catalans: l'Institut Comte de Rius de Tarragona, Rezero –Fundació Prevenció Residus i Consum–, i la Fundació Real Dreams.
El projecte AIRUSE, que té l'objectiu de millorar la qualitat de l'aire al sud d'Europa i ha dut a terme diferents accions i estudis a Barcelona, és un dels sis LIFE green city projects finalistes per guanyar la categoria Premi d'elecció del públic dels Premis LIFE de protecció del medi ambient.
El coordinador del projecte és l'Institut de Diagnosi Ambiental i Estudis de l'Aigua del CSIC.
La Comissió Europea ha seleccionat els 62 millors projectes LIFE presentats durant el 2016 i 2017 que competiran en quatre categories: conservació natural i biodiversitat, tecnologies mediambientals i solucions, acció climàtica i elecció popular.
Es tracta de projectes que tenen l'objectiu de millorar el medi natural europeu i lluitar contra el canvi climàtic.
Sis green city projects han estat nominats per la categoria d'elecció popular, el guanyador serà el que obtingui més votacions dels ciutadans.
Entre ells es troba AIRUSE, una iniciativa que facilita a les autoritats nacionals dels estats del sud d'Europa mesures adequades per reduir la contaminació de l'aire.
AIRUSE ha realitzat accions per mesurar els nivells de pols provinent d'Àfrica que es troba a l'aire de Barcelona, Atenes i Porto.
Per tal de reduir la presència d'aquests elements contaminants, ha provat supressors de pols i combustibles que facilitin la crema de biomassa.
També s'encarrega d'analitzar els efectes de les accions empreses per autoritats locals, regionals, nacionals o europees amb l'objectiu de millorar la qualitat de l'aire.
LIFE és el principal fons europeu en suport del medi ambient, la conservació del medi natural i l'acció climàtica.
Des del 1992, LIFE ha cofinançat més de 4500 projectes.
En el període 2014-2020 LIFE haurà contribuït a la protecció del medi ambient i del clima amb aproximadament €3,4 bilions.
Aquest programa contribueix en l'assoliment d'un desenvolupament sostenible, així com el compliment dels objectius de l'Estratègia Europea 2020.
La conferència final, «Avenços i perspectives de futur per a la gestió dels rius temporals», que es celebrarà al Palau Robert de Barcelona i donarà a conèixer les accions i els resultats del projecte.
Això és, servirà per donar a conèixer les accions i els resultats del projecte, que s'ha centrat en aprofundir en la problemàtica d'aquests rius per millorar-ne la gestió, ja que tenen una gran variabilitat en el règim hídric (des del flux abundant de la primavera fins a èpoques en què s'arriben a assecar completament) que dificulta el diagnòstic del seu estat ecològic amb les metodologies habituals, més pensades per als rius permanents. la creació del programari TREHS (Temporary Rivers Ecological and Hydrological Status ) per avaluar l'estat ecològic i hidrològic dels rius, i els resultats d'aspectes biològics.
A més, es detallaran les característiques de la versió simplificada de TREHS en forma d'app per a mòbils (RiuNeT), que pretén implicar la ciutadania en l'avaluació de l'estat hidrològic i ecològic dels rius.
L'objectiu del projecte TRivers és la diagnosi de l'estat dels rius temporals per a millorar-ne la seva gestió.
LIFE TRivers és una iniciativa impulsada per un consorci format pel Grup de Recerca FEHM ( Freshwater Ecology, Hydrology and Management ), de la Facultat de Biologia de la Universitat de Barcelona, l'Institut de Diagnosi Ambiental i Estudis de l'Aigua (IDAEA-CSIC), l'Agència Catalana de l'Aigua (ACA) i la Confederació Hidrogràfica del Xúquer (CHX).aprofundir en la problemàtica d'aquests rius per millorar-ne la gestió, ja que tenen una gran variabilitat en el règim hídric (des del flux abundant de la primavera fins a èpoques en què s'arriben a assecar completament) que dificulta el diagnòstic del seu estat ecològic amb les metodologies habituals, més pensades per als rius permanents.
El web, dels fons europeus a Catalunya, dedica una secció específica a posar en valor els projectes liderats o participats per entitats amb seu a Catalunya que han rebut finançament de la Unió Europea (UE).
Fins al moment hi trobareu més de mig miler de projectes d'èxit en els que participen entitats de casa nostra.
Si vols que fem difusió del teu projecte al web i al butlletí electrònic fes-nos arribar una breu descripció tot citant el nom del projecte, els objectius que es pretenen, el fons pel qual es finança, l'entitat catalana que hi participa –líder o sòcia-, la referència a altres participants del consorci i, finalment, una imatge i l'enllaç al web del projecte.
La temàtica dels projectes que difonem com també els fons europeus que els financen són molt variats. els mostra tant en funció de l'àmbit temàtic a què fan referència com segons el fons o programa que els dona suport.
El teu projecte europeu també compta per.
Al desembre de 2016, el Consell de Direcció de l'ECSEL JU va adoptar, amb la Lighthouse Initiative Industry4.E, un esforç important en l'àmbit de la digitalització de la indústria europea.
Aquesta iniciativa va anar acompanyada d'un primer projecte Productive4.0 i de la creació del LIASE (Servei Assessor de la Lighthouse Initiative).
La present convocatòria busca una Acció de Coordinació i Suport (CSA) per aquesta Lighthouse Initiative, per establir-la i coordinar-la, entre altres.
S'espera que aquesta activitat sigui impulsada per un consorci liderat per organitzacions que actuïn en el camp i que tinguin experiència en activitats de coordinació i suport en el marc dels ECS (components i sistemes electrònics).
Les propostes haurien de tenir com a objectiu coordinar les parts interessades, els consorcis de projecte, i els responsables de la formulació de polítiques, tot això en plena col·laboració amb el LIASE, i ocupant-se dels aspectes següents:
L'EASME ( Executive Agency for Small and Medium Sized Enterprises ) desitja celebrar un contracte de serveis amb l'objectiu d'accelerar el creixement de l'economia basada en dades i estimular les inversions estratègiques per tal de permetre que les empreses europees, principalment les pimes, aprofitin al màxim els beneficis del món digital.
Més concretament, el present contracte pretén accelerar l'adopció de les macrodades i donar suport a la creació de plataformes «d'empresa a empresa» a Europa perquè l'economia i la societat europea treguin el màxim partit a la quarta revolució industrial i minimitzin els seus riscos.
La tasca s'organitzarà en tres paquets de treball:
- Paquet de treball 1: demostrar que compartir dades és «just i equitatiu» si l'objectiu és aconseguir una mobilitat cooperativa, connectada i automàtica.
- Paquet de treball 2: estudiar la viabilitat de les inversions estratègiques en projectes relacionats amb assistència sanitària d'alt impacte, realitzar les proves pilot respectives i promoure i estimular aquestes inversions.
- Paquet de treball 3: demostració i divulgació dels resultats.
La durada del contracte és de 24 mesos sense opció a ser renovat.
Aquesta licitació del Fons Europeu Marítim i de la Pesca (FEMP) té com a objectiu realitzar un estudi sobre els impactes econòmics de l'ordenació de l'espai marítim per avaluar la seva funció en l'economia blava.
L'objectiu general de l'estudi és avaluar com pot beneficiar l'ordenació de l'espai marítim a sectors específics de l'economia blava, amb la finalitat d'introduir els resultats a les polítiques corresponents.
1) Analitzar els indicis de les conseqüències resultants de l'estat actual de l'execució de l'ordenació de l'espai marítim, amb especial atenció als efectes econòmics.
2) Oferir informació addicionals als estats membres sobre com maximitzar els beneficis procedents de l'ordenació de l'espai marítim.
L'objectiu general de LIFE és contribuir a la implementació, actualització i desenvolupament de la política i la legislació ambiental i climàtica de la UE mitjançant el cofinançament de projectes amb valor afegit europeu.
S'han obert les convocatòries tant pel subprograma medi ambient com pel d'acció climàtica:
Els projectes tradicionals poden ser projectes de bones pràctiques, demostració, pilot o informació, sensibilització i disseminació.
Els projectes preparatoris tracten necessitats específiques per al desenvolupament i la implementació de les polítiques i legislació ambientals o climàtiques de la UE.
Els temes específics s'indiquen a la guia.
Només pel subprograma medi ambient.
Subprogrames medi ambient i acció climàtica: projectes implementats a gran escala territorial requerits per legislació específica de la UE.
Els projectes de Capacity Building proporcionen suport financer a les activitats necessàries per augmentar la capacitat dels estats membres, inclosos els punts de contacte nacionals o regionals de LIFE, per tal que els estats membres puguin participar de manera més eficaç en el Programa LIFE.
Poden presentar sol·licituds les entitats legals registrades a la UE.
Hi ha tres tipus de beneficiaris:
Medi ambient i eficiència de recursos: 12/06/18
El Shift2Rail és una iniciativa europea (rep finançament del programa de recerca Horizon 2020) que promou la recerca integrada avançada i solucions innovadores pel transport ferroviari europeu.
La Comissió Europea treballa en la creació d'una única àrea ferroviària europea (SERA) i vol promoure el canvi modal de la carretera al ferrocarril per tal d'aconseguir un sistema europeu de transport més competitiu.
La recerca i la innovació han de contribuir a que els ferrocarrils juguin un paper més ampli en els mercats mundials de transport.
Shift2Rail afavoreix la introducció de millors trens al mercat (més silenciosos, més còmodes, més fiables, etc.), que operen amb una infraestructura de xarxa ferroviària innovadora de forma fiable, amb un cost més baix en el cicle de vida i amb més capacitat per afrontar la creixent demanda de mobilitat de viatgers i mercaderies.
Aquest premi vol reconèixer el treball d'un dona o grup de dones que hagin demostrat la seva capacitat professional per fer avançar la indústria ferroviària i trencar obstacles per a altres dones en recerca i innovació.
El percentatge de dones treballant en el sector del transport és molt baix a Europa: només 22% dels treballadors són dones, i només el 14% en el sector ferroviari i a carretera.
Shift2Rail té el compromís de treballar a favor de la igualtat de les dones en el sector del transport.
Per nominar a algú o presentar una candidatura cal omplir el formulari d'inscripció i enviar la documentació requerida a: [EMAIL].
La Direcció General de Política Regional i Urbana ha obert una convocatòria d'expressió d'interès per experts que compleixin els criteris següents:
Els camps d'expertesa dels sol·licitants experts han de ser els següents [i]:
Les tasques dels experts seran:
- Redacció del mandat per a convocatòria de propostes i invitacions per a licitació,
- Avaluació de propostes per a la concessió de beques,
- Avaluació de projectes presentats per als premis RegioStars,
- Participació i contribucions a conferències, tallers, seminaris o reunions,
- Redacció de documents de discussió i documents d'orientació
- Assistència tècnica per al seguiment i avaluació final de projectes pilot i accions preparatòries,
- Assessorament tècnic i orientació estratègica (als serveis de la Comissió, però també als estats membres (nacionals / autoritats regionals o locals) a petició de la Comissió) pel que fa a qualsevol dels àmbits següents:
- Disseny de mesures d'implementació (inclosa la simplificació) i configuració d'indicadors,
- Difusió d'informació preparant reunions, tallers i conferències específics i / o documentació relacionada amb aquests esdeveniments,
- Tancament de programes finançats pels fons estructurals.
La llista dels experts seleccionats tindrà una durada de 4 anys.
[i] Al document adjunt es podran trobar el temes d'expertesa per a cada camp.
L'objectiu general d'aquesta convocatòria és finançar iniciatives per millorar la implementació i la correcta aplicació de la Directiva 96/71/CE3 relativa a l'enviament de treballadors en el marc de la prestació de serveis transnacionals, així com millorar l'aplicació de la Directiva 2014/67/EU4.
Aquesta convocatòria pretén donar suport a la Comissió i als Estats membres per comprendre els reptes existents i desenvolupar iniciatives en l'àmbit de l'enviament de treballadors i d'una agenda de treball decent.
Els objectius específics d'aquesta convocatòria són els següents:
Red.es, l'entitat pública empresarial, adscrita al Ministerio de Energia, Turismo y Agenda Digital, és la competent en gestionar i coordinar, juntament amb altres administracions públiques, diversos programes de difusió i extensió de la societat de la informació, que es finançaran a través del Fons Social Europeu o del FEDER.
La convocatòria de Formación contínua forma part del programa Profesionales digitales i té per objecte regular les subvencions per als programes de formació dirigits a persones treballadores –prioritàriament ocupats- per a l'adquisició i millora de competències en l'àmbit de la transformació i de l'economia digital.
Per a ser entitat beneficiària caldrà, entre d'altres requisits, poder acreditar activitat des de l'1 de gener de 2017; per a les entitats de tipus B, preveure en les finalitats estatutàries la realització d'aquest tipus d'activitats; no tractar-se d'entitat de naturalesa pública.
Les activitats subvencionables podran ser de dos tipus:
Un o diversos plans de formació per a persones prioritàriament ocupades dirigits a l'adquisició i millora de competències per a la transformació i l'economia digital.
Cada pla de formació ha de contenir:
Un pressupost subvencionable, que inclourà el desglossament del total de despeses a executar en el marc del projecte i que servirà per calcular l'import de l'ajuda.
Cronograma: en el qual es reflecteixi l'estructura temporal de les activitats incloses en el projecte subvencionable, així com una estimació de la data d'inici i fi de cadascuna de les fases de cada pla de formació.
L'import mínim de l'ajut serà de 40.000 € per cada beneficiari i projecte subvencionable associat a cada grup de regions, i l'import màxim serà de 500.000 € per beneficiari en total.
Pressupost: 1.166.673,00 € (per Catalunya) | Data límit: 30 dies a partir del dia següent al de la publicació d'aquest extracte en el BOE (2018.04.23)
L'objectiu principal d'aquesta convocatòria és finançar operacions destinades a desenvolupar la implicació dels treballadors en les empreses, és a dir, qualsevol mecanisme a través del qual els treballadors poden influir en les decisions que es prenen a l'empresa, en particular, sensibilitzar i contribuir a l'aplicació del dret i les polítiques de la UE en aquest àmbit.
Es promouran accions transnacionals amb representants de diversos estats membres, i en particular representants dels nous estats membres, així com dels països candidats en l'àmbit de la participació dels treballadors.
A més, es recolzarà la participació conjunta d'empresaris i treballadors.
Aquesta convocatòria finança mesures que permetin als interlocutors socials de les empreses familiaritzar-se amb la legislació i les polítiques de la UE en matèria d'implicació dels treballadors, així com per exercir els seus drets i les seves funcions en aquest sentit.
L'instrument de finançament en concret és el fons d'Ocupació i Innovació Social (EaSI), que té per objectiu la promoció d'un elevat nivell d'ocupació de qualitat i sostenible.
Els tipus d'activitats que es poden finançar en aquesta convocatòria inclouen, entre d'altres, els següents:
Aquesta convocatòria s'inclou en l'acció clau 3 del programa Erasmus+.
Els projectes de "Joventut Europea Unida" van destinats a promoure la participació dels joves en la vida pública europea, així com en intercanvis transfronterers i en les activitats de mobilitat.
Més concretament, l'objectiu és crear xarxes que promoguin les associacions a nivell regional i que es desenvolupin en cooperació amb joves de tot Europa.
La present convocatòria busca propostes per tal de recolzar aquesta iniciativa.
Les activitats que es subvencionaran han d'estar directament relacionades amb els objectius generals i específics de la convocatòria, i són les següents:
Les activitats han de ser de naturalesa transfronterera i podran realitzar-se a escala europea, nacional, regional o local.
Aquest concurs ofereix la possibilitat de compartir amb altres joves europeus les experiències úniques del voluntariat a l'estranger en el marc d'un projecte Erasmus+ o del Servei Europeu de Voluntariat.
Un jurat triarà els vídeos més inspiradors, creatius i amb més likes a Facebook.
Les 10 millors històries compartides entre l'1 d'abril i l'1 de maig seran premiades amb 10 viatges per Europa.
Els guanyadors també seran convidats a l'esdeveniment Europeu de la Joventut a Estrasburg l'1 i 2 de juny, amb les despeses de viatges i allotjament pagades.
Culture Bridges és un nou programa, en gran part finançat per la Unió Europea (Europa Creativa), que recolza el desenvolupament del sector cultural a Ucraïna i li permet participar més eficaçment amb les organitzacions culturals i operadors a la UE.
Culture Bridges finançarà quatre gires d'estudis d'una setmana a diferents països de la UE per a grups de professionals del sector de la cultura i les indústries creatives que representen a organitzacions basades a Ucraïna que pretenen sol·licitar el programa d'Europa Creativa en la ronda d'aplicacions de 2019 i estan buscant establir i/o desenvolupar relacions amb socis potencials o confirmats amb base a la UE.
Hi haurà dues visites d'estudis al juliol i al setembre de 2018, i dues al 2019 (fins a 9 participants per gira d'estudis).
Els objectius de les visites d'estudi són: sensibilització sobre les oportunitats que ofereix el programa Europa Creativa; capacitat de creació de cooperació transfronterera i desenvolupament de projectes; networking; recerca de socis; desenvolupament de projectes/aplicacions; i enfortir els vincles entre els operadors culturals d'Ucraïna i els estats membres de la UE.
El British Council busca organitzacions amb seu a la UE que acolliran les gires d'estudi als seus països respectius i proporcionaran suport assessor i logístic.
L'organitzador pot proposar l'enfocament i el programa de la gira d'estudi, basant-se en el coneixement del sector cultural local i en els exitosos projectes d'Europa Creativa implementats al país amfitrió.
Pressupost: 14.000 € per cada gira | Data Límit: 25/04/2018 per els organitzadors amb seu a la UE i 14/05/2018 per als participants d'Ucraïna
L'entitat Red.es, adscrita al Ministerio de Energía, Turismo y Agenda Digital, ha publicat la convocatòria de subvencions per a activitats de desenvolupament, de comercialització i d'internacionalització de videojocs.
A 12 de maig s'ha modificat els tipus de beneficiaris, per tant, s'hi podran presentar:
b) Estar legalment constituïda com a mínim 6 mesos abans de la data de la publicació de les bases al "Butlletí Oficial de l'Estat".
c) Que algun dels professionals que participen en el projecte subvencionable compti amb experiència prèvia en el desenvolupament, de videojocs que hagin estat publicats.
d) No formar part del sector públic administratiu, empresarial o fundacional de l'Estat, de les Comunitats Autònomes o de les entitats locals ni tractar-se d'empreses, de qualsevol tipus, que tinguin per activitat la gestió d'un servei públic.
Aquesta convocatòria està finançada amb càrrec al Programa operatiu estatal de creixement intel·ligent 2014-2020 del Fons Europeu de Desenvolupament Regional (FEDER).
Pressupost: 5.000.000 € (es podrà avançar el pagament del 20% de l'import del projecte subvencionable)
La present convocatòria té com a objectiu contribuir a enfortir la protecció i el respecte dels drets humans i les llibertats fonamentals a Angola, en aquelles situacions on es troben més en perill.
Els objectius més específics consisteixen en donar suport a la societat civil i als defensors dels drets humans en els seus esforços per protegir i respectar aquests drets i les llibertats fonamentals en els àmbits següents:
llibertat d'expressió, en tot el territori nacional.
Aquesta acció serà finançada per l'Instrument Europeu per a la Democràcia i els Drets Humans (EIDHR), el qual busca promoure la democràcia i els drets humans a tot el món mitjançant el suport a iniciatives de la societat civil